1994R0774 — LV — 01.07.1995 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

PADOMES REGULA (EK) NR. 774/94

(1994. gada 29. marts),

ar ko atver dažas Kopienas tarifa kvotas augstākā labuma liellopu gaļai un cūkgaļai, mājputnu gaļai, kviešiem un kviešu un rudzu graudu maisījumam, un klijām, atsijām un pārējiem atlikumiem un paredz to pārvaldi







EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un it īpaši tā 113. pantu, ņemot vērā Komisijas ieteikumu, tā kā Kopiena saskaņā ar Vispārējās vienošanās par tarifiem un tirdzniecību (VVTT) XXVIII pantu organizēja sarunas par tarifu koncesijām; tā kā šo sarunu rezultātā tika noslēgtas vienošanās ar Argentīnu, Brazīliju, Kanādu, Poliju, Zviedriju un Urugvaju; tā kā ar 1993. gada 20. decembra Padomes lēmumu ( 1 ) šīs vienošanās tika apstiprinātas; tā kā minētās vienošanās paredz, ka 1994. gada 1. janvārī, ievērojot dažus nosacījumus, tiek atvērtas ikgadējās tarifu kvotas augstākā labuma liellopu gaļai, kas atbilst KN 0201 30 00, 0202 30 90, 0206 10 95 un 0206 29 91 kodam, cūkgaļai, kas atbilst KN 0203 19 13 un 0203 29 15 kodam, mājputnu gaļai, kas atbilst KN 0207 41 10, 0207 41 41, 0207 41 71, 0207 42 10, 0207 42 11 un 0207 42 71 kodam, kviešiem un kviešu un rudzu maisījumam, kas atbilst KN 1001 10 00 un 1001 90 99 kodam, un klijām, atsijām un pārējiem atlikumiem, kas atbilst KN 2302 30 10, 2302 30 90, 2303 40 10 un 2303 40 20 kodam; tā kā šīs kvotas līdz ar to ir jāatver no 1994. gada 1. janvāra; tā kā minētās vienošanās attiecas uz nenoteiktu laika periodu; tā kā racionalizācijas un efektivitātes labad šīs kvotas līdz ar to ir jāatver vairākiem gadiem; tā kā sistēma, kas garantē produktu raksturu, izcelšanos un izcelsmi, var izrādīties piemērota; tā kā tādēļ ievešana šo jauno tarifu koncesiju ietvaros, ja nepieciešams, ir jāpakļauj autentiskuma sertifikāta uzrādīšanai; tā kā šo ievešanu var būt nepieciešams ieplānot pa daļām visa gada garumā, pamatojoties uz Kopienas tirgus vajadzībām; tā kā tādēļ tāda kvotu izmantošanas sistēma, kas pamatota uz ievešanas licences uzrādīšanu, var izrādīties piemērota; tā kā iepriekš minēto vienošanos apstiprināšanas dēļ, ko veikusi Padome, ir kļuvusi lieka sistēma, kas paredzēta 1988. gada 28. marta Padomes Regulā (EEK) Nr. 1058/88 par kliju, atsiju un pārējo atlikumu ievešanu, kas iegūti no graudaugu, izņemot kukurūzu un rīsus, sijāšanas, malšanas vai citas apstrādes, grozot Regulu (EEK) Nr. 2658/87 par tarifu un statistikas nomenklatūru un par kopējo muitas tarifu ( 2 ); tā kā tā regula līdz ar to ir jāatceļ; tā kā saskaņā ar 1968. gada 27. jūnija Regulas (EEK) Nr. 805/68 par liellopu gaļas tirgus kopīgo organizāciju ( 3 ) 27. pantā noteikto kārtību vai arī saskaņā ar noteikto kārtību attiecīgajos citu regulu pantos par tirgu kopīgo organizāciju, ko skar kvotu atvēršana, ir jāpieņem sīki izstrādāti noteikumi šīs regulas piemērošanai un it īpaši noteikumi, kas nepieciešami pareizai kvotu pārzināšanai; tā kā ar 1979. gada 5. februāra Padomes Regulu (EEK) Nr. 234/79 par kārtību, kādā pielāgo kopējā muitas tarifa nomenklatūru, ko izmanto lauksaimniecības produktiem ( 4 ), un ar 1987. gada 23. jūlija Padomes Regulu (EEK) Nr. 2658/87 par tarifu un statistikas nomenklatūru un par kopējo muitas tarifu ( 5 ) jau ir paredzēts, ka Komisija drīkst šajā regulā izdarīt tehniskus grozījumus un pielāgojumus, kādi ir nepieciešami pēc grozījumu izdarīšanas kombinētajā nomenklatūrā un tarifa kodos; tā kā pēc jebkuriem kvotas apjomu un citu kvotas prasību pielāgojumiem, ko pieņēmusi Padome, šo regulu arī būs nepieciešams grozīt; tā kā, lai visu vienkāršotu, ir jāizstrādā noteikums, lai Komisija izdarītu šajā regulā šādus grozījumus un pielāgojumus saskaņā ar kārtību, kas noteikta Regulas (EEK) Nr. 805/68 27. pantā vai pārējās iepriekš minētajās regulās, IR PIEŅĒMUSI ŠO REGULU.







▼M1

1. pants

1. Kopienas ikgadējo tarifu kvotu 20 000 tonnu apmērā, ko izsaka pēc produktu svara, ar šo atver augstas kvalitātes svaigai, atdzesētai vai saldētai liellopu gaļai, uz ko attiecas KN kodi 0201 un 0202, un produktiem, uz ko attiecas KN kodi0206 1095 un 0206 29 91.

2. Minētajai kvotai piemērojamais kopējā muitas tarifa nodoklis ir 20 %.

2. pants

1. Kopienas ikgadējo tarifu kvotu 7 000 tonnu apmērā ar šo atver svaigai, atdzesētai vai saldētai cūkgaļai, uz ko attiecas KN kodi 0203 19 13 un 0203 29 15.

2. Minētajai kvotai piemērojamais kopējā muitas tarifa nodoklis ir 0 %.

3. pants

1. Kopienas ikgadējo tarifu kvotu 15 500 tonnu apmērā ar šo atver putnu gaļai, uz ko attiecas KN kodi 0207 41 10, 0207 41 41un 0207 41 71.

2. Minētajai kvotai piemērojamais kopējā muitas tarifa nodoklis ir 0 %.

4. pants

1. Kopienas ikgadējo tarifu kvotu 2 500 tonnu apmērā ar šo atver tītara gaļai, uz ko attiecas KN kodi 0207 42 10, 0207 42 11un 0207 42 71.

2. Minētajai kvotai piemērojamais kopējā muitas tarifa nodoklis ir 0 %.

5. pants

1. Kopienas ikgadējo tarifu kvotu 300 000 tonnu apmērā ar šo atver I šķiras kviešiem, uz ko attiecas KN kodi 1001 10 00 un 1001 90 99.

2. Minētajai kvotai piemērojamais kopējā muitas tarifa nodoklis ir 0 %.

6. pants

1. Kopienas ikgadējo tarifu kvotu 475 000 tonnu apmērā ar šo atver klijām, atsijām un citiem kviešu un graudu atlikumiem, kas nav kukurūza un rīsi, uz ko attiecas KN kodi 2302 30 10, 2302 30 90, 2302 40 10 un 2302 40 90.

2. Minētajai kvotai piemērojamais kopējā muitas tarifa nodoklis ir EUR 30,60 par tonnu produktu, uz ko attiecas KN kodi2302 3010 un2302 40 10, un EUR 62,25 par tonnu produktu, uz ko attiecas KN kodi 2302 30 90un 2302 40 90.

▼B

7. pants

Sīki izstrādātus noteikumus šai regulai un, ja nepieciešams:

a) noteikumus, kas garantē produkta raksturu, izcelšanos un izcelsmi;

b) noteikumus, kas attiecas uz dokumenta, kas ļauj pārbaudīt a) apakšpunktā minētās garantijas atzīšanu;

c) nosacījumus ievešanas licences izsniegšanai un to derīguma termiņam

pieņem saskaņā ar kārtību, kas noteikta Regulas (EEK) Nr. 805/68 27. pantā vai atbilstošajos citu regulu pantos par kādu tirgus kopīgo organizāciju.

8. pants

Ja Padome nolemj pielāgot apjomus un pārējos šo kvotu nosacījumus, it īpaši nolemjot atzīt vienošanos ar vienu vai vairākām trešajām valstīm, tad līdz ar to saskaņā ar kārtību, kas noteikta Regulas (EEK) Nr. 805/68 27. pantā vai atbilstošajos citu regulu pantos par kādu tirgus kopīgo organizāciju, ir jāpieņem no tās izrietošie šīs regulas pielāgojumi.

9. pants

Ar šo Regula (EEK) Nr. 1058/88 tiek atcelta.

10. pants

Šī regula stājas spēkā tās publicēšanas dienā Eiropas Kopienu Oficiālajā Vēstnesī.

To piemēro no 1994. gada 1. janvāra.

Šī regula uzliek saistības kopumā un ir piemērojama visās dalībvalstīs.